CELEX: 32014D0472(01)
Language: sk
Date: 2014-07-16 00:00:00
Title: 2014/472/EÚ: Vykonávacie rozhodnutie Komisie zo 16. júla 2014 , ktorým sa mení príloha II k rozhodnutiu 2006/766/ES, pokiaľ ide o zaradenie Moldavskej republiky do zoznamu tretích krajín a území, z ktorých je povolený dovoz určitých produktov rybolovu určených na ľudskú spotrebu [oznámené pod číslom C(2014) 4953]  Text s významom pre EHP

18.7.2014   
            
            
               SK
            
            
               Úradný vestník Európskej únie
            
            
               L 212/19
            
         VYKONÁVACIE ROZHODNUTIE KOMISIE
   zo 16. júla 2014,
   ktorým sa mení príloha II k rozhodnutiu 2006/766/ES, pokiaľ ide o zaradenie Moldavskej republiky do zoznamu tretích krajín a území, z ktorých je povolený dovoz určitých produktov rybolovu určených na ľudskú spotrebu
   
      
         [oznámené pod číslom C(2014) 4953]
      
   
   (Text s významom pre EHP)
   
      (2014/472/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 11 ods. 1,
   keďže:
   
               (1)
            
            
               Nariadením (ES) č. 854/2004 sa stanovujú osobitné predpisy na organizáciu úradných kontrol produktov živočíšneho pôvodu. V uvedenom nariadení sa predovšetkým stanovuje, že produkty živočíšneho pôvodu sa smú dovážať len z tretej krajiny alebo jej časti, ktorá sa nachádza na zozname vypracovanom v súlade s uvedeným nariadením.
            
         
               (2)
            
            
               V nariadení (ES) č. 854/2004 sa tiež stanovuje, že pri tvorbe a aktualizácii takýchto zoznamov sa má brať zreteľ na kontroly Únie v tretích krajinách a záruky zo strany príslušných orgánov tretích krajín, pokiaľ ide o súlad alebo rovnocennosť s potravinovým a krmivovým právom Únie a predpismi o zdraví zvierat špecifikovanými v nariadení Európskeho parlamentu a Rady (ES) č. 882/2004 (2).
            
         
               (3)
            
            
               V rozhodnutí Komisie 2006/766/ES (3) sa uvádzajú tie tretie krajiny, ktoré spĺňajú kritériá uvedené v nariadení (ES) č. 854/2004, a môžu preto zaručiť, že tieto produkty spĺňajú hygienické podmienky stanovené v právnych predpisoch Únie na ochranu zdravia spotrebiteľov a môžu sa teda vyvážať do Únie. Predovšetkým v prílohe II k uvedenému rozhodnutiu sa stanovuje zoznam tretích krajín a území, z ktorých je povolený dovoz produktov rybolovu určených na ľudskú spotrebu do Únie. V uvedenom zozname sú aj obmedzenia týkajúce sa takéhoto dovozu z určitých tretích krajín.
            
         
               (4)
            
            
               Príslušný orgán Moldavskej republiky 30. januára 2013 požiadal Komisiu o povolenie dovážať do Únie kaviár. V Moldavskej republike sa vykonala kontrola Únie, ktorá preukázala, že príslušný orgán poskytuje primerané záruky v zmysle článku 48 ods. 3 nariadenia (ES) č. 882/2004. Na základe dostupných informácií a záruk možno Moldavskú republiku zaradiť do zoznamu v prílohe II k rozhodnutiu 2006/766/ES, pokiaľ ide o kaviár.
            
         
               (5)
            
            
               Rozhodnutie 2006/766/ES by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V prílohe II k rozhodnutiu 2006/766/ES sa medzi záznam týkajúci sa Maroka a záznam týkajúci sa Čiernej Hory vkladá tento záznam:
   
      
                  „MD
               
               
                  MOLDAVSKÁ REPUBLIKA
               
               
                  Iba kaviár“
               
            
   Článok 2
   Toto rozhodnutie je určené členským štátom.
   
      V Bruseli 16. júla 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 139, 30.4.2004, s. 206.
   
      (2)  Nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (Ú. v. EÚ L 165, 30.4.2004, s. 1).
   
      (3)  Rozhodnutie Komisie 2006/766/ES zo 6. novembra 2006, ktorým sa ustanovuje zoznam tretích krajín a území, z ktorých je povolený dovoz lastúrnikov, ostnatokožcov, plášťovcov, morských ulitníkov a produktov rybolovu (Ú. v. EÚ L 320, 18.11.2006, s. 53).